tartuNLP/wikipedia-smugri-20251201 huggingface dataset:
Фериа дель Соль

Фериа дель Соль (испанокс Feria del Sol — Шить илась) — ломаньётконь культуронь фестивальсь, конась ётай эрь февральков вэнэзуэлонь Мерида ошса. Ётнихть букань тюрамась, няфтемат, седямат, паратт, спортонь пялькстамот эди Шить Оцязоравонь кочкамат.
Эрямопингоц.
Илать арьсезевсть мъзярошка букань тюремань кельгихне, конатне тисть букань тюремань тинге "(Plaza de Toros)". Тяфтама тюрематне ётнесть иля венезуелань ошева. Васенда арьсесть илать ётафтомс Стирь Мариянь ару пекияма шиста 9-це ди 10-це декабрьковста.
1968 кизоня Ферия дель Соль изь ёта, интай 13 апрельковста сяка кизоня ётафтсть букань тюремась, конаь сась Ине Ёткшис.
Орлова, Рая

Рая Орлова (; 13 октябрьковста 1963) — мокшень валморайсь, сёрмадысь ди ётафтысь.
Эряфонь киц.
Шачсь Мокша масторса, Сире Шяйгавонь районца, Оргам велеса. 
Огаревонь лемса тонафтомъюрхтонь филологиень факультет аделамда меле покась Саргань кучень ломаттнень велень пуромксонь оцюнякс, Саргань тонафтомвастонь тонафтыкс. 
Ушедсь валморат сёрмадома 1980-са. Васенце валморокярьксоц «Аран тяштекс» лиссь 1997 кизоня. Тяни сон лама валморама китапнень тиец, казьф Мордовия Республикть валморайсь, «Мокша» журналть валморама пяльксонц оцюняц.
Metsatöll

Metsatöll (сире эстиекс «Вьрьгаз») — Эстинь фолк-метал полга. Ушетфоль 1998 кизоня. Эста седясь эпиконь метал эстинь фольклорсь мархта. Сяка кизоня нолдась «"Terast mis hangund me hinge"» демо-альбом.
2000 кизоня полгу сась 2000 "Varulven". Сяда тов сон ванць тефнень мельге ди пингста пингс седясь полгать мархта. Varulven тонадсь эрь кодама седямбяльса кунардонь фолк моронь налхксема. Пинге ётазь шарьхкодевсь: металсь ди сире эстинь седямбяльхне фкя-фкянди ладяйхть. "Metsatöll"-сь сяда тов малаткшнесь сире эстинь рунань мораманди ди калконь седяманди.
2001 кизоня басса морайсь Andrus тусь полгаста, сяс мес сонь эсь тевдонза ламоль, и седяманди пингоц прокс изь ляткшне. Басса од морайсь, "Kuri Raivo", мувсь аньцек 2-шка ковда меле.
2002 кизоня "Metsatöll" нолдась «"Hundi Loomine"» («Върьгазть шачемац») альбом, конанди тись цебярь видео (нолдаец "Liina Paakspuu"). «"Hundi Loomine"»-ти сувафтф моротне тусть ламотень мяльс. Къле эсост кулеви эстинь афкуксонь ваймепожфсь. Англань кяльда аердамать и фольклорть вельде вельмофтеви эстинь мяльёжесь. 
2004 кизоняа шавомаса седяйть "Factor"-онь вастс сась "Atso". Сяка кизоня лиссь «"Hiiekoda"» («Репеште») альбомсь, конань шназь металонь кельгихне ди аф аньцек марнек Эсти масторса. Тя стака металлонь альбомса кайгихть стане жа эстинь сире седямбяльхне. 
2005 кизоня "Metsatöll"-сь нолдазе одукс тифста «"Terast"» эсь сире альбомонц. Од лемоц «"Terast mis hangund me hinge" 10218». Сон фольклор ширде инь козясь ди тифоль пяк маштозь. Нинге синь нолдасть концерт «"Lahinguväljal näeme, raisk"!» (Ванцаськ тортингса, афпаркс!). 
2009 кизоня "Metsatöll"-сь покась суоминь "Spinefarm Records" сёрмадома тналть мархта. Од альбомсна «"Äio"» лиссь мартть колмоце шистоза. Интернетонь сингл и видеонь клип «"Vaid Vaprust"» мороть лангс лиссь 15-це январьста. 
Сёксенда 2008 кизоня полгась тись контракт Spinefarm Records-ть мархта, конац "Universal Music Group"-ть пяльксоц. 
Полгась няфтезе эсь маштомашинц "Wacken Open Air" 2010 фестивальса.
Ков

Ков ("содафткя": ) — фкя ажа афкукс Модать вишендиец. Сон обмоцесь валдашинь коре Шида меле.
Pantera (полга)

Pantera - американь пуромкссь, коленди трэш-метал стильса, Техас статста, ушедфоль 1981-це кизоня ди шумордась эсь эряфонц 2003-це кизоня. Ульсь ине содаф васенце 90-цень пялеса .
Эрмопингоц.
80-т - 90-т.
Полгась тиевсь коленди калдардемайда Вини Поул эди коленди гитарса морай Даймбэг Дареллста. Эсь ушедксонц эса полгась колендсь стильса глем-метал 80-тнеь песа сон кармай колендема стильса конась тяни лемнихть грув-метал эли пост-трэш-метал.
Эсь васенце отю сяськома полгась тись сямольде альбомсь Cowboys from Hell. Тя альбомсь тись полгась пяк содаф Америконь Сотксса.
1991-це кизоня полгась морась Москуса концертса "Monsters of Rock" марса иля содаф рок полга, кепотьксоньди: Metalica, AC/DC тоса ульсть пяле мильон кулхцондыеда.
1992-це кизоня "Pantera" нолдась альбомсь Vulgar Display of Power, сяда вии кайги хардкор мархта.
2000-т.
14-це марковонь 2000 кизоня полгась нолдась Reinventing the Steel альбомоц. Тя альбомсь сатсь 8-це васта Billboard чартса, 5-це васта «Top Internet Albums» чартса, ди 8-це васта Канадань чартса. 
Кърдань коряс полгась каладсь 2003 кизоня, мъзярда Ансельмо тусь "Pantera" полгаста.
Хошимин

Хошимин () — ине оцю масторонь ошсь Виетнамса. Ащи Сайгон ляйса. 
Историясь.
Ушетфоль 1698 кизоня.
Донгхой

Донгхой () - ошсь Виетнамса, Куангбинь перяфксонь пряошец. Ащи Нхат Ле ляйса.
Эсперанто кяль

Эсперанто — сембода сидеста васьфневи тиф кяльсь. Варшавастонь пъчкафты Людвиг Заменгоф сонь тиезе 1887 кизоня. Васенце нолдаф китап эсперанто кяльса «Lingvo internacia. Antaŭparolo kaj plena lernolibro» ("Ломаньётконь кяльсь. Ингольдень вал эди пяшксе тонафтома китап").
Эсперанто кяльса корхнихнеди мярьгихть "эсперантистат"
Виетнам

Виетнам (), "илань лемоц": Социализмань Республикась Виетнам () – масторсь Шистяма Азияса. Пряошец — Ханой ошсь.
Географиясь.
Масторть улихть китьксонза Китай, Лаос, Камбоджа мархта. 
Историясь.
Ушетфоль 2 сентябрьста 1945 кизоня.
Вьрьгаз

Вьрьгаз () — лофцань тряй ряфсь пинети маладыхнень тъналста. Койот ("Canis latrans") эди шакал ("Canis aureus") мархта вьрьгазсь сувси ёмла вьрьгазонь юрс. Тяда башка генонь секвенцияфтома ванондоматнень коряс сон ащи афкукс пинень атянь-атянькоц. Вьрьгазсь сембода оцюсь сонь тъналсонза, сонь ронгонц кувалмоц (пула мархта) 160 сантиметрашка, серец 90 сантиметрашка, 62 килограмшка сталмоц.
Мяльполадкст.
Эрзянокс вьргазти мярьгихть "верьгиз", венгерокс "farkas"
Иньупиконь кяль

Иньупиконь кяль (иньупикокс "Iñupiatun") - Инуитонь кялень корхтафкснень полгаснон эзда фкясь. Тя кяльса корхнихть пялевень эди пялевень-шивалгом Аляскаса. Иньупиконь кяльсь эскимонь кяльхнень полгаснон эзда фкясь. Тя кяльть 3000-шка корхнида. Иньупиконь кяльса корхнихненди мярьгихть "Иньупиатт".
Иньупиконь алфавитсь.
Лишме

Лишме () — жувата аффинцпестявнень тъналста. Васу мольф. Фкя понац иляткшнесь идемкс ("Equus ferus"), меле юмась. 
Лишмотне.
Лишмотне ("Equus") — тяниень пингста фкя ажа лишмонь понац эли аффинцпестявнень эзда фкя понась (Equidae s. Solidungula), аф финцпестявнень полгада фкясь (Perissodactyla). Омбоце тъналоть лемоц няфни: сембода эрявикс аффкаксшиц тя пильготне, конатнень ули аньцек фкя пестяса щаф сур. Кавозсь таргаф, сонь пяк кувака нусморонь пяльксоц. 
Лишмотне ульсть сембода эрявикс экомиень коряс ломаньти кильдем ёткса пяк ламос, интай синь эрявиксшисна юмась меканикияфтомада сюнеда. Авалишмоти мярьгихть эльде, атялишмоти мярьгихть айгор. Лишмонь лефксти мярьгихть ваша эли парне.
Тума

Тума ("Quercus") - кофкснень эди шуфттнень юромса, буконь тъналста (Fagaceae). Юромс сувсихть 600-шка сорт. Тумось кельги Пялевень аф пси пялешарпондонь региотт, васьфневи сон кумокань панданалхненди самс. Тумось содави сонь цярянзон коре, конатнень содасазь тага кода пяштть.
Уштор

Уштор () - шуфттнень эди кофкснень Sapindaceae тъналонь юромсь. Сидеста васьфневи Явропса, Азиеса ди Пялевень Америкса.
Лайме

Лайме () — аф сери шуфттнень эзда фкясь, торла юромоннесь, розань тъналста (Rosaceae). 
Касонды вирьга ди кофксонь ситерьксова сембе вастова Мокша масторса, сембе Россия масторга Акша иневедень самс, Шивалгом Явропса, Азияса. Сонь тага касфнесазь кода мазоптомань касыкс. GRIN лопать коряс "Laurocerasus" секциень эзда фкясь, атямарень ("Cerasus") юромстонесь.
Куяр

Куяр () - фкякизонь тишень касыкссь, тикланнень тъналонь эзда фкясь (Cucurbitaceae), куяронь юромоннесь (Cucumis).
Пурьхкя

Пурьхкя () - зонталацонь тъналста касыксонь юромсь, кафтакизонь касыкссь (шуроста фкя- эли ламакизонь). Васенце кизоста касы лопань пусмоц эди ярхцамбяленди кондясти юроц, омбоце кизоста касыхть видьмонь кофксоц эди синць видьмонза. Сидеста васьфневи тага модакучкастонь иневедень масторга, Африкса, Австралиеса, Од Зеландаса ди Америкса (60 сортта лама).
Пурьхкесь содаф кода пчкафтомань касыкс. Пчкафтоманьди моли сембе тишесь (юроц, недьксоц, ведьмонза).
Недьксонц (лопанзон) кочксесазь ащемковста-медьговста. Косьфнесазь эшкс вастса аф шинь каршеса вельхтяф ала. Юронц шувондсазь сёксенда. Ведьмонзон аноклакшесазь таштамковста.
Лятфтамат.
Ушеширень кучфтемат.
Пурьхкя Оцю Советонь Энциклопедиеса
Пиче

Пиче () - пичень тъналста касыкссь (лат. Pinaceae). Улихть 105-ста 125-с сявомок пиче сортт.
Чивге

Чивге () ()
Модать лангса васьфневи 100-125 чивгонь витта. Сяда сидеста васьфневи чивгсь. Сяда сидеста сон касы вирьхнень трваса, лоткова, ляйхнень ваксса.
Мордовияса чивгсь васьфневи вирьге Мокша, Сура, Алатырь ляйхнень маласа. Сидеста чивгть озафнесазь перева и паркова.
Капста

Капста () - кафтакизонь касыкссь, велень культурась, капста юромоннесь (Brassica).
Инези

Инези () - розань тъналстонь пяле кофкснень эзда фкясь. Касонды вирьга, саньфова, ляень тървава. Сонь сидеста касфневихть перева.
Эскимо-Алеутонь кяльхне

Эскимо-Алеутонь кяльхне - ня Аляскастонь, Пялевень Канадастонь, Грёнландстонь эди Чукчинь нярьмасторстонь кяльхнень тъналсь. Тя тъналти стане ина мярьгихть Эскалеутонь эли Макро-Эскимонь. Эскимо-Алеутонь кяльхнень тъналсь явови кафта тарадга: Эскимонь кяльхне ди Алеутонь кяльхне. 
Алеутонь кяльхнень тъналсь ащи фкя алеутонь кяльста, конань эса корхтайхть Алеутонь цёнгокярьксса ди Прибыловонь цёнгава. Алеутонь кяльть мъзярошка корхтафкста. 
Эскимонь кяльхнень явовихть кафта тарадга: упиконь кяльхне, конатнень эса корхтайхть шивалгом эди пялешинь-шивалгом Аляскаса ди шистяма Сибирьса эди инуитонь кяльхне, конатнень эса корхтайхть пялевень Аляскаса, Канадаса, Грёнландса. Инуитонь кяльсь васьфневи мъзярошка аймакова ди сонь лама корхтафкста.
Ушедома (фильм)

«Ушедома» () — таколфты фантастиконь Кристофер Ноланть фильмоц, тифоль ежу ононь арьсема коряс.
Инсар-Акшина

Инсар-Акшина () — велесь Мордовияса, Орозаень районца, ащи Инсар ляйть ваксса, 11 вайгяльбе Орозайть эзда. 
Велеть эрямопингоц.
Ингольдень лемоц - Богородскяй. 1725 кизоста Богородскяйсь (тага Инзара) лувонтфоль Иван Юрьевич Бахметьевонь, Сараношень, а меле Инзаронь уезонь оцю ломанть лемса. XIX сядокизоть ушетксса Инсара ётась Платон Огарёвонь лемс. Лондону тумда меле 1856 кизоня Николай Платонович Огарёв максозень ня васстнень Николай Михайлович Сатинонди. XVIII сядокизоста ламоц велетне одукс лемтьфольхть велень церькафнень коряс, тянь инкса велеть лемнець кафта лемса - Богородскяй ди Инзара. XIX сядокизоста велесь ётась од азоронди и ушедсь лемневома Сире Акшина, сяда меле Инсар-Акшина. 
Мяльполатксне.
Акшай - кунардонь мокшень кристозшида инголень лемсь.
Босниянь кяль

Босниянь кяль () — лямбеширень славянонь кяльхнень эзда фкясь. Тя кяльса корхнихть 2.4 мильонда лама ломатть. Босниянь кяльсь пяк малады сербиянь, корватонь эди равжапандонь кяльти.
Табаконь шуфта

Табаконь шуфта, илякс Пижезе табак () — Лямбеширень Америконь пурьгоксонь тъналста касыкссь.
Сонь лемоц коре шарьхкодеви: марнек касыкссь сия вайса валф. Сонь сиянь тюсса ал лаца лопанзон оржа пенза. Тарадонзон песонза панжихть 20-40 тюжя кярьгоня лаца панчф пусмот. Синь кувалмосна 3-3,5 см, келесна 0,5 см. Васень панжема пингста синь валда-тюжя, валда-пиже кайма мархта, панжемада меле синь арайхть шобда-тюжякс. Тя сортть асувоц пачфсна, конатне ванфтовихть мазыкс панжемада меле. Кепотьксонди: петуниять ваксс путомда табакть панчфонза ванфтсазь сяка формаснон панжемада меле ди кирдевихть касыксса пяк ламос.
Кезия пиче

Кезия пиче () — Азиянь пичетнень тъналста шуфтсь.
Касонды 30-35 метрашка серес, пондонц диаметроц уленди 1 метра. Тя колма-салмоксонь пичесь (эрь пусмоста касондыхть 3 салмокс 15-20 сантиметрашка кувака). Пичемаренза 5-9 сантиметрашка оцю, видьмонзон кувалмоц 1,5-2,5 сантиметра.
Сон касонды Шистяма Гималайса Кельме-Шистямаширень Индияса (тяниень пингста аньцек Хаси ди Нага пандоналга, Мегхалая ди Манипур статса вирь кирьфтамань сюнеда), Китайса (Юньнань аймакса), Мьянмаса, Кельмеширень Тайландса, Лаосса, Виетнам‎са (Лайтяу, Лангшон, Каобанг, Куангнинь), Пилиппинтнаса (Лусон цёнга) сявомок. Шуроста пилиппинонь пичеть сёрмадыхть "Pinus insularis". Китайса касонды пяк малады сортсь – юньнанень пиче "Pinus yunnanensis".
Сон касы панда улава, шоворьф вирьга, пяк осал шапама (pH 4,5) ястерь эли тюжя кулуфтома модава, 800-2000 метра морять лангста вяри, сидеста 1200-1400 метра морять лангста вяри. Климатсь субкумокань, мусононь – полафнихть коське ди начка пинге. Вярденьбрайхть пяк козя, кожфонь летькоц аф 70%-та кържа.
Кажзеелень пальма

 Кажзеелень пальма () - фкя ажа Rhapidophyllum юрста сортсь, сембода якшама кирди пальматнень эзда фкясь . Вирьса сон васьфневи шяйналга Америконь Сотксть лямбе-шистямаширеса. 
Мокшень лемоц.
Мокшень лемоц кажзеель пальма лемоц сась латиноннеста - "Rhapidophyllum" "салмоксу лопат", "hystrix" "кажзеель (дикобраз)".
Касфтомась.
Теенза кирдеви кельме – 20 °C –шка, ди сонь ули кода касфтомс ушеса, переса минь климатсонк. Сон тага аф пяк сери (максимум 1-3 метра) ди мазы пондоц лама оцю салмоксонь мархта.
Пальмать касфтомась минь климатсонк аф стака. Видьмонза озафтт озафтома вятемовал коряс, тянь лангс ваномок: пальманди аф эряви пси кода кумокань сорттненди. 20 °C-шка пси саты. Васень 3 киза пальмать касфтомс пароль касфтомс ушеса аньцек кизонда, тялонда сонь сяда пара кирдемс кудонь лямбоса. 3 кизода меле сон арай сатомшка кеме минь тялоньконь кирдемс, сяс тондейть ули кода сонь озафтомстишень вастса. Иля якшам кирди пальматнень лаца теенза эряви ведьса ди кожфса козя мода, ди сембода пара лямбеширень ёнць. Ине оцю пальмать душманокс ащи аф тялось, а вельф начка модась, тянь эзда сонь юронза наксадовихть. Палмась тёждяста кирди минус 15-20 °C. Сембода оцю якшамась сон кирдсь -28 °C
Индиянь лотос

Индиянь лотос илякс лотосонь панчф () — Индияста лотоссь, мяльстушенды мистиконь ведень касыкссь улеза-пиже апак начфтт лопань эди розань панчфонь мархта. Буддати озондыхне сонь кандомс синь озондомасост. Сембе касыксонь пяльксонза кондястихть ярхцамбяльс (васенцеда видьмонза ди модань пяштенза), сон сувси лама эрь кодама Лямбе-Шистямаширень Азиянь ярхцамбяльс. Тя шяень касыкссь, конась касфтови ведьгаштаз кондяма. 
Касфтомась.
Видьмонь «видемда» инголе эрявихть аф ламне шовсемс шовамкагодса: лангсна таватфт шта лаца вайса, конац араласы видьмоть ведьта. Тянь сюнеда видьмотне аф лисендевихть, сяс мес синь ащихть ведьфтома. Шовсемафтома синь ванфтовихть тёжянь кизот, а ведьса начкафтомада меле улихть кода учемс кафтошка киза: улема синь лисендихть.
Лацкаста шовсемда меле видьмотне кафтоньгърда паймошкодыхть 24 ойда (часста) меле. Паймошкофтяряйхть, эрявихть тага синь аф ламне шовсемост. Тага паймошкофтяряйхть 24 ойда меле, эрявихть тага синь аф ламне шовсемост.
Лотосонди эряви аньцек ведь… Шовамкагодса шовсемдост меле видьмотне путомат ведь мархта кядьгос. Нъльне 20 °C-шка температурса синь таргозевихть кафтоньгърда 24 ойс. Пароль ушедомс 27–28 °C температурста. Стама псиса синь лисендихть пяк курок, таргашкас. Тонь ули касыкс лопа мархта.
Васенце лопа касомда меле лотость пара озафтомс шяень модас, эли ёмланя кеву модас (аквариумти кондясти лаца), марнек касыксть путомс ведьс (аквариумс, тиф эрьхконяс) аф 30 сантиметрада кържа кърхкалмас. Ёмланя кевса ащи лотость тага ули кода касфтомс аквариумса калнянь мархта.
Валом-валом (лотосонь кенеремда) касыксти эрявксты сядонга лама васта. Сонь ули кода кирдемс тялонь перень эли верокскудонь эрьхконяса, и с. т., коса сон аф эйндай. Сембода пара температурсь 20–35 °C, интай 20 °C псись ся амплитудаста тейнза аф пелькс. Кизонда ули кода сонь кандомс ушу, эрьхконяс, тялонда эряви сонь сявомс куду. Ведьгаштаз лаца сонь ули кода тялос ванфтомс начка кудалксса.
Сембода пара сонь касфтомс марамань шонгаркста меле сюмаса (синь улихть 60 ди 80 литра, питнесна 10 Еврошка). Касыкссь мода мархта (шяень мода эли аквариумонь ёмланя кеву мода) путт сюмас. Сюмать ведьса пяшкотькшнемадонза меле тон тисак сембода пара лотосонди. Асусь тянь эса - тя сюмать ули кода кандомс тялонь перес эли кудс (сембода пара балкон вальмя инголи), эста касыкссь ули сембода валда, лямбе кудонь вастса. Кизонда сюмать ули кода путомс балконтца лямбеширети, эли перес. Кода няеви, лотоссь ули кода касфтомс нъльне мъзярда тон эрят панелень кудсовок!
Кивано

Кивано () - фкя кизонь куяроннетнень тъналста касыкссь. Кивано шары якстерь тюжя тикла лангс 10–15 сантиметрашка кувака, сонь улихть «кярьмодемат» тянь сюнеда сон ёткапингонь дебень лаца. Пукшец пиже ди сонь лама 5–10 милиметрашка кувака акша видьмода. Апак кенерьть киваноть кярьмодеманзон ваксса ули пиже сёрманят.
Сонь ускихть Кучка Америкста ди Израильста. Ярхцамбяльс сявихть пиже пукшец видьмонзон мархта, сонь таньфоц куяр тикла эли банан мархта лаца. Пукшенц ярхцамда меле киваноть ули кода нолдамс тевс кода мазы шаваня. Видьмонза улихть кода коськфтамс, меле озафтомс эди тяряфтомс синь касфтомс кудса. 
Касомась.
Сон парста касы тоса, коса куярхт парста кассть. Тя пяк вии, курок касы фкя кизонь лиан, кувака лисьфкст ди усанят мархта тикла лаца. Синь эрявихть нюрьхкалгодомс. Лопанза шарыхть куярхнень лангс, синь тага улихть шовине оржанят. Оцю (3 милиметрашка) панчфонь панжипочф полафнема (опыление) моли куяронь лаца. Эряви ваномс ся имошнень мельге, конат модати мала, сяс мес синь наксадовихть. Киваноти пара псилма 25 °C -шка, кода клянцеконь, стане ина целофанонь таватф вероксса тиф тикланди ди куярхненди. Сон аф кирди якшама, сяс мес керфксонза улихть кода озафтомс ушеса аньцек тундань якшапт меле.